મુલુંડ-વેસ્ટના ગૌશાળા રોડ પર આવેલા એક ગાર્ડનને દારૂડિયા, જુગારિયા અને ચરસી લોકોએ અડ્ડો બનાવી દીધો હોવાથી ત્યાં કોઈ પણ પપ્પા-મમ્મી બાળકને લઈ આવતાં ડરે છે. ઘણી વાર ગાર્ડનની બાજુમાં આવેલી આશાદીપ સોસાયટીમાં જઈને આ દારૂડિયા નશાની હાલતમાં ગાડીના કાચ તોડી નાખતા હોય છે જેનાથી કંટાળી ગયેલા લોકો ફરિયાદ કરતાં ડરે છે, કારણ કે નશાના આવેશમાં માણસ ગાડીના કાચ તોડી નાખતો હોય તો તેને કોઈના હાથ-પગ તોડવામાં વાર નહીં લાગે.